***Հավելված***

***Չարենցավան համայնքի ղեկավարի
 2025 թվականի հունվարի 30-ի
 N 248 որոշման***

**ԱՇԽԱՏԱԿԱՐԳ**

**ԱՐՏԱԿԱՐԳ ԻՐԱՎԻՃԱԿՆԵՐԻ ՀԵՏԵՎԱՆՔՈՎ ՖԻԶԻԿԱԿԱՆ ԵՎ ԻՐԱՎԱԲԱՆԱԿԱՆ ԱՆՁԱՆՑ ՊԱՏՃԱՌՎԱԾ ՎՆԱՍՆԵՐԻ ԳՆԱՀԱՏՄԱՆ ՀԱՄԱՅՆՔԱՅԻՆ ՀԱՆՁՆԱԺՈՂՈՎ**

**1.Ընդհանուր դրույթներ**

 1.Սույն աշխատակարգով սահմանվում են արտակարգ իրավիճակների հետևանքով ֆիզիկական և իրավաբանական անձանց պատճառված վնասները գնահատող համայնքային հանձնաժողովի /այսուհետ հանձնաժողով/ գործողությունները, աշխատանքների կազմակերպման կարգը։

 2.Հանձնաժողովն իր գործունեության ընթացքում առաջնորդվում է Հայաստանի Հանրապետության օրենքներով, այլ իրավական ակտերով, միջազգային պայմանագրերով և սույն աշխատակարգով։

 3.Հանձնաժողովին կից՝ հանձնաժողովի անդամների կողմից լիազորված ներկայացուցիչների ընդգրկմամբ կարող են ստեղծվել աշխատանքային խմբեր։

**2.Հանձնաժողովի խնդիրները և լիազորությունները**

 4.Հանձնաժողովի խնդիրներն են՝

 1)Կազմակերպել համայնքի տարածքում արտակարգ իրավիճակների հետևանքով ֆիզիկական և իրավաբանական անձանց պատճառված վնասների գնահատման գործընթացը.

 2)Համայնքի տարածքում արտակարգ իրավիճակների հետևանքով ֆիզիկական և իրավաբանական անձանց պատճառված վնասների ընդհանուր հաշվառումը.

 3)Համայնքային հանձնաժողովի կողմից կազմված ակտերի ներկայացումը մարզային հանձնաժողով.

**3.Հանձնաժողովի աշխատանքների կազմակերպումը**

 5.Հանձնաժողովն իր աշխատանքները կազմակերպում է նիստերի ձևով։

 6.Հանձնաժողովի նիստեր հրավիրում է հանձնաժողովի նախագահը կամ տեղակալը՝ նախագահի բացակայության դեպքում։

 7.Հանձնաժողովի աշխատանքները կազմակերպում և նիստերը վարում է հանձնաժողովի նախագահը կամ նրա տեղակալը։

 8.Հանձնաժողովի կողմից գնահատման և հաշվառման են ենթակա արտակարգ իրավիճակների հետևանքով ֆիզիկական և իրավաբանական անձանց պատճառված վնասները։

 9. Արտակարգ իրավիճակների հետևանքով ֆիզիկական և իրավաբանական անձանց պատճառված վնասի գնահատման համար՝

 1)կազմվում է վնասված գույքի ցանկը՝ նշելով դրանց տեսակը, գտնվելու վայրն ու համառոտ բնութագիրը.

 2)ուսումնասիրվում և գնահատվում է վնասված գույքի վիճակը.

 3)գնահատվում է գույքի պատճառված վնասի չափը։

 10.Եթե արտակարգ իրավիճակների հետևանքով զոհվել են մարդիկ, կամ մարդկանց առողջությանը պատճառվել է վնաս, ապա Հայաստանի Հանրապետության արտակարգ իրավիճակների նախարարության Հայաստանի փրկարար ծառայության մարզային փրկարարական վարչությունից դեպքի մասին տեղեկատվությունը տրամադրվում է Հայաստանի Հանրապետության արտակարգ իրավիճակների նախարարությանը և Հայաստանի Հանրապետության առողջապահության նախարարությանը՝ համապատասխան միջոցառումներ իրականացնելու նպատակով։

 11.Տեղեկատվությունը ներառում է՝

 1)դեպքի օրը, ամիսը, տարեթիվը, ժամը և վայրը.

2)տուժողների ազգանունները, անունները, հայրանունները, նրանց ծննդյան օրը, ամիսը, տարեթիվը, բնակության և աշխատանքի վայրերը.

3)դեպքի վայր մեկնած փրկարարական աշխատանքներ իրականացնող խմբի կազմը՝ անձնական տվյալները.

4)դեպքը բնութագրող այլ հանգամանքներ՝ իրավիճակը, եղանակային պայմանները և այլն։

12.Հանձնաժողովը գործում է հետևյալ ուղղություններով՝

1)գյուղատնտեսությանը հասցված վնասների գնահատում.

2)բնակչության գույքին հասված վնասների գնահատում.

3)ենթակառուցվածքներին հասցված վնասների գանահատում.

4)բժշկասանիտարական հնարավոր վնասների գանահատում

13. Արտակարգ իրավիճակների հետևանքով ֆիզիկական և իրավաբանական անձանց պատճառված վնասները գնահատող հանձնաժողովի կազմում՝ ըստ ուղղությունների, ընդգրկվում են արտակարգ իրավիճակների, առողջապահության, գյուղատնտեսության, կապի և տրասպորտի, քաղաքաշինության բնագավառների մասնագետներ և մասնագիտացված կառույցների ներկայացուցիչներ, ովքեր պետք է ուսումնասիրեն, հաշվառեն և գնահատեն ստեղծված իրավիճակն և հավանական վտանգները։

14.Համայնքային հանձնաժողովների կողմից կազմված ակտերը քննարկվում են մարզային հանձնաժողովում և համաձայնեցված ակտերը ներկայացվում են հանրապետական հանձնաժողով։ Արտակարգ իրավիճակների հետևանքով ֆիզիկական և իրավաբանական անձանց պատճառված վնասների մասին վերջնական տեղեկատվությունն ամփոփում և հրապարակվում է արտակարգ իրավիճակների հետևանքով պատճառված վնասները գնահատող հանրապետական հանձնաժողովը։

15.Հանձնաժողովի նիստերի ժամանակ ընդունված ակտերը և կազմված արձանագրությունները ստորագրում են հանձնաժողովի անդամները։